Publication: Magyar Közlöny
Issue: MK-2004-5 (Year: 2004, Number: 5)
Era: 2004-2010
Section: 1999. évi LXXVI. törvény (Szjt.) 77. § (1) bekezdésében és
Paragraph Index: 790

1. Az elõadómûvészi és hangfelvétel elõállítói jogdíj mértéke 1.1. A hangfelvételt sugárzás útján a nyilvánossághoz közvetítõ felhasználó, az elõadómûvésznek és a hangfelvétel elõállítójának együttesen költségvetési, fenntartói illetve mûsorszolgáltatáshoz nyújtott egyéb támogatása 1%-ának, továbbá elõfizetõi díjbevételei 2%-ának, valamint reklám- és szponzorációs bevételei 4%-ának megfelelõ együttes összegû, de legalább 9000 (azaz kilencezer) forint/hó jogdíjat köteles fizetni. 2004/5. szám 1.2. A felhasználó az 1.1. pontban meghatározott együttes összegû, de legalább 6000 (azaz hatezer) forint/hó jogdíjat köteles fizetni akkor is, ha a hangfelvételt nem sugárzással, hanem vezeték útján vagy bármely más hasonló eszközzel vagy módon — ideértve a számítógépes hálózat igénybevételét is — közvetíti a nyilvánossághoz. Számítógépes hálózat igénybevételével való nyilvánossághoz közvetítésen a jelen jogdíjközlemény értelmezése során a kereskedelmi célból kiadott hangfelvételek elõre szerkesztett módon, kizárólag számítógépes hálózat igénybevételével történõ olyan nyilvánossághoz közvetítését kell érteni, amely az igénybevevõ számára nem teszi lehetõvé a mûsor bármilyen befolyásolását, személyre szabását, illetve amely nem teszi lehetõvé az igénybevevõ számára, hogy a mûsor tartalmi elemeibõl, vagy annak korábbi részeibõl válaszszon, vagy, hogy igénybevétel közben egy vagy több hangfelvételt átugorjon. 1.3. A hangfelvételnek a sugárzással egy idõben, számítógépes hálózat igénybevételével is történõ nyilvánossághoz közvetítéséért („simulcasting”) a felhasználó az 1.1. pont szerint fizetendõ együttes összegû jogdíjon felül annak 5%-át köteles fizetni. 1.4. Az 1.1. pontban említett reklám- és szponzorációs bevételen a bármilyen forrásból származó mindazon befizetéseket és dolog átadásával vagy tevékenység végzésével teljesített szolgáltatásokat érteni kell, amelyekre az adott felhasználó beszámolási/könyvvezetési kötelezettsége a mindenkor hatályos számviteli jogszabályok értelmében kiterjed. 1.5. Az 1.1—1.3. pontokban meghatározott jogdíj megfizetésén túl, a hangfelvételben foglalt mû nyilvánossághoz közvetítéséhez engedélyt kell kérni az érintett szerzõktõl. 1.6. Az 1.1—1.3. pontokban meghatározott jogdíj megfizetése a felhasználót nem jogosítja arra, hogy a hangfelvételt olyan módon tegye a nyilvánosság számára hozzáférhetõvé, hogy a közönség tagjai mind az egyes hangfelvételeket, mind pedig a hozzáférés helyét és idejét egyénileg választhassák meg („lehívás”). A hangfelvétel lehívásához engedélyt kell kérni az érintett szerzõktõl, elõadómûvészektõl és hangfelvétel elõállítóktól. 1.7. Az 1.1—1.3. pontokban meghatározott jogdíj nem tartalmazza az általános forgalmi adót, azt a felhasználónak a százalékos mértékek szerint megállapított jogdíjon felül, a mindenkor hatályos jogszabályoknak megfelelõen kell megfizetnie. 1.8. Jelen díjközlemény alkalmazása során hangfelvételnek kell tekinteni az ún. videoklipek hangcsíkját is.

Source: https://magyarkozlony.hu/hivatalos-lapok/ea373a03b425cc09d105907e248bd14c62896f0b/dokumentumok/0f8edd72c739f50461cb1c5445cdaa51c64db6b3/letoltes